ΓΡΑΠΤΗ ΕΡΩΤΗΣΗ E-1446/99

υποβολή: Erik Meijer (GUE/NGL) προς την Επιτροπή

(1 Σεπτεμβρίου 1999)

Θέμα: Επιδοτούμενη μετατόπιση της παραγωγής της χημικής εταιρείας «Akcros Chemicals B.V.» από το Roermond στο Greiz

1. Γνωρίζει η Επιτροπή ότι η εταιρεία «Akcros Chemicals B.V.» (πρώην «Haagen Chemie», ιδιοκτησία της AKZO Nobel Chemicals), η οποία παράγει στεατικό μόλυβδο και στεατικά μέταλλα και ημιτελή μη βινυλικά προϊόντα για την βιομηχανία συνθετικώνλών, σχεδιάζει να κλείσει το εργοστάσιό της στο Roermond (Ολλανδία, επαρχία Limburg) όπου απασχολούνται 100 εργαζόμενοι, αντί ναλοποιήσει το προηγούμενο σχέδιό της σύμφωνα με το οποίο η παραγωγή θα μετατοπίζετο στο χώρο της επεκτεινόμενης εταιρείας «Limax» (πρώην τμήμα της «Akcros») στο ανατολικό Roermond;

2. Γνωρίζει επίσης η Επιτροπή ότι ο όμιλος AKZO Nobel Chemicals προβάλλει ως επιχείρημα για το κλείσιμο του εργοστασίου στο Roermond μία κοινότητα μεψηλό ποσοστό ανεργίας για τα ολλανδικά δεδομένα την επιδότηση επενδυτικών δραστηριοτήτων της τάξεως του 35 % που χορηγείται στην εταιρεία προκειμένου να μετατοπίσει στο Greiz (Γερμανία, κρατίδιο του Thringen) την μη βινυλική παραγωγή, ενώ παράλληλα η παραγωγή στεατικού μολύβδου μετατοπίζεται στο Dren (Γερμανία, κρατίδιο της Βόρειας Ρηνανίας-Βεστφαλίας);

3. Μπορεί η Επιτροπή να ανακοινώσει εάν η εν λόγω μετατόπιση της παραγωγής χρηματοδοτήθηκε εν μέρει ή εξ ολοκλήρου και με χρήματα από την Ευρωπαϊκή Ένωση; Εάν ναι, ποιοί είναι οι λόγοι αυτής της χρηματοδότησης; Ποιά είναι η αναλογία της αναμενόμενης αύξησης των θέσεων εργασίας στο Greiz με την αναμενόμενη απώλεια θέσεων εργασίας στο Roermond; Σε ποιό ύψος ανέρχεται το κόστος ανά προστιθέμενη θέση εργασίας;

4. Θεωρεί η Επιτροπή δίκαιο το γεγονός ότι οι ευκαιρίες εργασίας σε έναν τομέα όπου παρουσιάζεται έλλειψη θέσεων εργασίας προωθούνται στερώντας μέσω επιχορηγήσεων θέσεις εργασίας από έναν άλλο τομέα ο οποίος παρουσιάζει επίσης έλλειψη θέσεων εργασίας; Εάν όχι, ποιά μέτρα προτίθεται να λάβει η Επιτροπή προκειμένου να αντιμετωπισθεί η περιττή μετατόπιση θέσεων εργασίας από τις επιχειρήσεις καθώς και η απώλεια θέσεων εργασίας;

Συμπληρωματική απάντηση του κ. Barnier εξ ονόματος της Επιτροπής

(18 Νοεμβρίου 1999)

Η Επιτροπή δεν λαμβάνει πληροφορίες σχετικά με τις εμπορικές δραστηριότητες ιδιωτικών εταιριών, όπως είναι AKZO Nobel Chemicals, εκτός από περιπτώσεις που αφορούν θέματα του κοινοτικού δικαίου. Αναφορικά με την αναδιοργάνωση των εγκαταστάσεων παραγωγής της AKZO, η Επιτροπή πληροφορήθηκε από τις αρχές του κρατιδίου Nordrhein-Westfalen ότι καμία κοινοτική ή εθνική ενίσχυση δεν χορηγήθηκε στην εγκατάσταση του Dren.

Το κρατίδιο του Thringen ανέφερε ότι μία επιδότηση 2.120.000 DM του Ευρωπαϊκού Ταμείου Περιφερειακής Ανάπτυξης (ΕΤΠΑ), που αντιπροσωπεύει το 50 % της συνολικής δημόσιας ενίσχυσης, χορηγήθηκε στην εγκατάσταση της AKROS Chemicals στο Greiz. Η επιδότηση χορηγήθηκε βάσει του εθνικού συστήματος πριμοδότησης επενδύσεων στην Γερμανία, του αποκαλούμενου «Gemeinschaftsaufgabe Regional Wirtschaftsfrderung». Το σύστημα εγκρίθηκε από την Επιτροπή βάσει των κανόνων που διέπουν την πολιτική ανταγωνισμού σύμφωνα με το άρθρο 87.3.α της συνθήκης ΕΚ (πρώην άρθρο 92).

Το κρατίδιο του Thringen είναι επιλέξιμο τόσο ως περιφέρεια του στόχου 1 βάσει των Διαρθρωτικών Ταμείων όσο και ως περιοχή επιλέξιμη για κρατικές ενισχύσεις στο πλαίσιο της κοινοτικής πολιτικής ανταγωνισμού. Το Thringen λαμβάνει στήριξη από τα Διαρθρωτικά Ταμεία προκειμένου να προλάβει τοπόλοιπο της Ευρώπης από απόψεως κοινωνικοοικονομικής και μέρος της στήριξης αυτής χρησιμοποιείται για την προσέλκυση επενδύσεων κεφαλαίων στην περιφέρεια. Η χορήγηση επιδότησης στην AKROS Chemicals έχει ως σκοπό να βοηθήσει την προστασία 150 θέσεων απασχόλησης στην εγκατάσταση Greiz. Η συνολική δημόσια στήριξη ανά θέση απασχόλησης ανέρχεται σε 28.000 DM.

Για την επόμενη σειρά των προγραμμάτων των Διαρθρωτικών Ταμείων που αρχίζουν το επόμενο έτος, βάσει του άρθρου 30 του κανονισμού (ΕΚ) αριθ. 1260/1999 της 21ης Ιουνίου 1999, για τη θέσπιση των γενικών διατάξεων των Διαρθρωτικών Ταμείων(1), θα εφαρμοστούν νέοι όροι για τη χορήγηση κοινοτικής ενίσχυσης σε τέτοιες περιστάσεις. Πράγματι, ο κανονισμός απαιτεί από τα κράτη μέλη να ζητήσουν την επιστροφή της κοινοτικής ενίσχυσης που χορηγήθηκε σε μία επιχείρηση εάνπάρχει σημαντική μεταβολή που προκύπτει κυρίως από την διακοπή ή την αλλαγή του τόπου μιας παραγωγικής δραστηριότητας εντός πενταετίας από την ημερομηνία λήψης της απόφασης περί χορήγησης της στήριξης αυτής.

Στις κατευθυντήριες γραμμές για τα νέα προγράμματα που δημοσιεύτηκαν από την Επιτροπή τον Ιούνιο του 1999 αναφέρθηκε επίσης ότι τα Διαρθρωτικά Ταμεία δεν πρέπει να χρησιμοποιούνται απλά και μόνο για την μεταφορά του τόπου διεξαγωγής τωνφιστάμενων δραστηριοτήτων.

(1) ΕΕ L 161 της 26.6.1999.